

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 940-04/23-01/03

URBROJ: 2170-6-5-2-14

Delnice, 19. studenog 2024.g.

**Gradonačelnica Grada Delnica**, na temelju članka 391. Zakona o vlasništvu i drugim stvarnim pravima („Narodne novine 91/96, 68/98, 137/99, 22/00, 114/01, 79/06, 141/06, 146/08, 38/09, 153/09, 90710, 143/12 i 152/14), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 9. stavka 1. točke 2. i članka 18. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), te Odluke Gradonačelnice Grada Delnica o raspisivanju javnog natječaja za prodaju nekretnine (zemljišta) u vlasništvu Grada Delnica**,** današnjeg dana donosi sljedeću

**O D L U K U**

**o raspisivanju javnog natječaja za prodaju nekretnine**

/dvorište, u naravi okućnica/

**Članak 1.**

Raspisuje se javni natječaj za prodaju nekretnine oznake:

**Kčbr. 13977/37, k.o. Delnice II, dvorište, garaža, u naravi okućnica, površine 28 m2.**

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), nekretnina se nalazi u građevinskom području naselja Delnice, a prema Urbanističkom planu uređenja naselja Delnice, područja poslovne namjene K-1-1 i K-2-2 (SN PGŽ 7/05, 23/11, SN GD 2/16, 3/17 i 3/23) nekretnina. ima namjenu M1 - mješovita namjena, pretežito stambena; zemljište je opremljeno komunalnom infrastrukturom (nerazvrstana cesta, javna rasvjeta, oborinska i fekalna odvodnja), te postoji mogućnost priključka na vodovod, struju, te telekomunikacijsku mrežu

Početna kupoprodajna cijena, tj. vrijednost zemljišta iz točke 1. ovog članka iznosi 429,00 €, sve prema Procjembenom elaboratu Vedrane Knežević (ranije Sabljak) dipl.ing.građ., stalnog sudskog vještaka za graditeljstvo i procjenu nekretnina iz Ogulina, Bernardina Frankopana 4., čija je oznaka broj elaborata PE-09/2024 od travnja 2024. godine te pozitivnog mišljenja Procjeniteljskog povjerenstva PGŽ od listopada 2024. godine.

**Članak 2.**

Obavijest o prodaji objavit će se u dnevnom tisku, a na službenoj mrežnoj stranici te oglasnoj ploči Grada Delnica objavit će se cjelovit tekst javnog natječaja koji je sastavni dio ove odluke.

Rok za podnošenje prijava na javni natječaj počinje teći od prvoga sljedećeg dana nakon objave obavijesti o raspisivanju javnog natječaja u dnevnom tisku, a traje do isteka posljednjeg dana roka koji iznosi ukupno 8 dana.

Prijava iz ovoga članka predaje se u zatvorenoj omotnici na adresu Grad Delnice, Trg 138. brigade HV 4, s napomenom - "Prijava na javni natječaj za prodaju zemljišta - ne otvarati" neposredno ili putem pošte preporučeno.

**Članak 3.**

Uz kupoprodajnu cijenu, kupac plaća i ovaj dodatni trošak:

a)Trošak izrade Procjembenog elaborata koji iznosi 250,00 eura.

Sastavni dio odluke je tekst javnog natječaja.

**Članak 4.**

Grada Delnice ima pravo ne izabrati najpovoljnijeg ponuđača odnosno odustati od prodaje u svako doba prije potpisivanja ugovora uz obvezu navođenja razloga.

**Članak 5.**

Ova Odluka stupa na snagu danom donošenja

Gradonačelnica

Katarina Mihelčić, dipl.ing.agr.